The Graduate School of Korean Studies

2015학년도 제2학기 학위청구논문 제출 자격시험 박사과정 한문 시험 문제지 (시험시간 120분)

1. 아래의 五言絶句 시는 고구려의 장수 乙支文德의 贈隋右翊衛大將軍于仲文이다. 우리말로 번역하시오.(10점)

神策究天文

妙算窮地理

戰勝功旣高

知足願云止

2. 아래의 글은 송나라 학자 朱熹가 지은 濂溪先生畫像贊이다. 우리말로 번역하시오.(10점)

道喪千載。聖遠言湮。不有先覺。孰開我人。書不盡言。圖不盡意。風月無邊。庭草交翠。

3. 아래 문장은 李滉의 陶山十二曲跋이다. 우리말로 번역하시오.(30점)

右陶山十二曲者。陶山老人之所作也。老人之作此。何爲也哉。吾東方歌曲。大抵多淫哇不足言。如翰林別曲之類。出於文人之口。而矜豪放蕩。兼以褻慢戲狎。尤非君子所宜尙。惟近世有李鼈六歌者。世所盛傳。猶爲彼善於此。亦惜乎其有玩世不恭之意。而少溫柔敦厚之實也。老人素不解音律。而猶知厭聞世俗之樂。閒居養疾之餘。凡有感於情性者。每發於詩。然今之詩。異於古之詩。可詠而不可歌也。如欲歌之。必綴以俚俗之語。蓋國俗音節。所不得不然也。故嘗略倣李歌。而作爲陶山六曲者二焉。其一言志。其二言學。欲使兒輩朝夕習而歌之。憑几而聽之。亦令兒輩自歌而自舞蹈之。庶幾可以蕩滌鄙吝。感發融通。而歌者與聽者。不能無交有益焉。顧自以蹤跡頗乖。若此等閒事。或因以惹起鬧端。未可知也。又未信其可以入腔調諧音節與未也。姑寫一件。藏之篋笥。時取玩以自省。又以待他日覽者之去取云爾。嘉靖四十四年歲乙丑暮春旣望。山老。書。

4. 아래 문장은 丁若鏞의 自撰墓誌銘(集中本)의 일부분이다. 우리말로 번역하시오.(25점)

經世者何也。官制郡縣之制田制賦役貢市倉儲軍制科制海稅商稅馬政船法營國之制。不拘時用。立經陳紀。思以新我之舊邦也。牧民者何也。因今之法而牧吾民也。律己奉公愛民爲三紀。吏戶禮兵刑工爲六典。終之以振荒一目。各攝六條。搜羅古今。剔發奸僞。以授民牧。庶幾一民有被其澤者。鏞之心也。欽欽者何也。人命之獄。治者或寡。本之以經史。佐之以批議。證之於公案。咸有商訂。以授獄理。冀其無冤枉。鏞之志也。六經四書。以之修己。一表二書。以之爲天下國家。所以備本末也。然知者旣寡。嗔者以衆。若天命不允。雖一炬以焚之可也。(丁若鏞, 『與猶堂全書』 自撰墓誌銘)

5. 아래 문장은 『大學』의 經一章이다. 우리말로 번역하시오.(25점)

大學之道。在明明德。在親民。在止於至善。

知止而后有定。定而后能靜。靜而后能安。安而后能慮。慮而后能得。

物有本末。事有終始。知所先後。則近道矣。

古之欲明明德於天下者。先治其國。欲治其國者。先齊其家。欲齊其家者。先修其身。欲修其身者。先正其心。欲正其心者。先誠其意。欲誠其意者。先致其知。致知。在格物。

物格而后知至。知至而后意誠。意誠而后心正。心正而后身修。身修而后家齊。家齊而后國治。國治而后天下平。

自天子以至於庶人。壹是皆以修身爲本。

其本亂而末治者否矣。其所厚者薄。而其所薄者厚。未之有也。

한  국  학  대  학  원